**Rakvere Vallimäe vabaõhukeskuse logo ideekonkurss**

**Ideekonkursi võistlusjuhendi Lisa 1: Lähteülesanne**

**Konkursi eesmärk**

Rakvere Vallimäel valmis 2020. aasta suvel unikaalne seitsmel hektaril laiuv suurejooneline vabaõhukeskus, mille avapidu peeti 1. augustil 2020. Avamispeo võttis üles ERR saates Suvi Rakveres (https://www.facebook.com/eestitelevisioon/videos/uus-suvi-rakveres/303896627425526/).

Rakvere Vallimägi on unikaalne kaasaegsete võimalustega esinemispaik- 4200 istekohaga pealava ala ning 800 istekohaga ringlava. Pealavale on vajadusel võimalik paigutada parterisse lisaks täiendavad 1500 istekohta.

Logokonkursi eesmärgiks on luua uuele vabaõhukeskusele kaasaegne, meeldejääv logo, mis käiks kaasas Rakverele väga tähtsa maamärgiga.

**Ajalooline ülevaade LISA 4.**

**Võistlusülesanne**

Logo idee peab olema inspireeritud Vallimäe vabaõhukeskuse ideest – tegevusest, eesmärgist, asukohast ja/või ajaloost ning olema mõistetav Eestis kui ka rahvusvaheliselt. Lahendus peaks olema avatud, positiivne, kaasaegne, energiline ja innovaatiline.

Logo täisversioonis kirjutatakse asutuse nimi välja Rakvere Vallimägi, selle all ”vabaõhukeskus”.

Logo on kasutatav värvilise ja mustvalgena; paberil, meenetel kui ka veebikeskkonnas.

Töö on esitatud PDF formaadis, konkursi võitja on kohustatud esitama logo ka AI või EPS formaadis koos kasutatud fondiga.

Kavandi koosseisus tuleb esitada ka:

1. eraldi must-valge ja värviline logo;

2. üks mock-up: logo kasutamine vabalt valitud meenel

3. kavandi tekstiline osa peab minimaalselt sisaldama kirjeldust teose idee kohta.

4. Kavand ja selle lisad tuleb esitada PDF formaadis, lisatud vaid kavandi märgusõna.

Žürii hindab kõikide kavandite vastavust võistlusjuhendile, kavandite ideelist ja vormilist kvaliteeti, ning selgitab anonüümselt (märgusõnade kaudu) välja konkursi võitjad.

Hindamiskriteeriumid, mida kasutatakse võitja väljaselgitamisel:

kontseptuaalse idee selgus ning lahenduse omanäolisus;

logo sobivus;

logo kaasaegsus, iseloom, originaalsus ja mõistetavus;

logo kasutusvõimalused eri meediumites nagu veeb, trükk, meened jne.

professionaalsus.

kavandi kunstiline tase;

**Nõuded teostatavale materjalile**

Logo peab olema üheselt mõistetav. Täisversioonis kirjutatakse asutuse nimi välja „Rakvere Vallimägi“, „vabaõhukeskus“. Konkursi võitja on kohustatud esitama logo kolmes keeles (eesti, inglise ja vene keeles) AI või EPS formaadis. Logo peab olema kasutatav värvilise ja mustvalgena; paberil ja veebikeskkonnas. Töö on esitatud PDF formaadis, konkursi võitja on kohustatud esitama logo ka AI või EPS formaadis koos kasutatud fondiga.

**Loe lisaks:**

[**http://rakverekultuurikeskus.ee/vallimagi/**](http://rakverekultuurikeskus.ee/vallimagi/)

[**https://rakvere.kovtp.ee/vallimae-vabaohukeskus**](https://rakvere.kovtp.ee/vallimae-vabaohukeskus)